(24)

L-Appendiċi 9 huwa emendat kif ġej: (a) It-Taqsima A hija emendata kif ġej: (1) l-intestatura qabel il-paragrafu (13) u l-paragrafu (13) huma sostitwiti b’dan li ġej: “REKWIŻITI SPEĊIFIĊI GĦAT-TEST TAL-ĦILIET/KONTROLL TAL-PROFIĊJENZA GĦALL-KLASSIFIKAZZJONIJIET TAT-TIP GĦAL INĠENJI TAL-AJRU B’AKTAR MINN BDOT WIEĦED, GĦAL INĠENJI TAL-AJRU BI BDOT WIEĦED META MĦADDMA F’OPERAZZJONIJIET B’AKTAR MINN BDOT WIEĦED, GĦAL MPL U GĦAL ATPL 13. It-test tal-ħiliet għal inġenju tal-ajru b’aktar minn bdot wieħed jew għal inġenju tal-ajru bi bdot wieħed meta mħaddma f’operazzjonijiet b’aktar minn bdot wieħed għandu jsir f’ambjent b’aktar minn ekwipaġġ wieħed. Applikant ieħor jew bdot ikkwalifikat bi klassifikazzjoni tat-tip oħra jista’ joqgħod bħala t-tieni bdot. Jekk jintuża inġenju tal-ajru, it-tieni bdot għandu jkun l-eżaminatur jew għalliem.”; (2) fil-paragrafu 15, il-fażi introduttorja hija sostitwita b’dan li ġej: “15. Il-kwistjonijiet li ġejjin għandhom jiġu kkontrollati speċifikament mill-eżaminatur għall-applikanti għall-ATPL jew klassifikazzjoni tat-tip għal inġenju tal-ajru b’aktar minn bdot wieħed jew għal operazzjonijiet b’aktar minn bdot wieħed f’inġenju tal-ajru bi bdot wieħed li jestendu għad-dmirijiet ta’ PIC, irrispettivament minn jekk l-applikant jaġixxix bħala PF jew PNF:”; (b) It-Taqsima B hija emendata kif ġej: (1) il-paragrafu 2 huwa sostitwit b’dan li ġej: “2. Fil-każ ta’ ajruplani kumplessi ta’ prestazzjoni għolja b’aktar minn bdot wieħed u dawk bi bdot wieħed, l-applikanti għandhom jgħaddu mit-taqsimiet kollha tat-test tal-ħiliet jew tal-kontroll tal-profiċjenza. Jekk ma jgħaddux minn aktar minn ħames punti dan ikun ifisser li l-applikanti jkollhom jerġgħu jagħmlu t-test jew il-kontroll mill-ġdid. Applikanti li ma jgħaddux minn ħames punti jew inqas għandhom jerġgħu jagħmlu l-punti li ma jkunux għaddew minnhom. Jekk ma jgħaddux minn xi punt ta’ test li jkunu qed jagħmlu mill-ġdid, inklużi dawk il-punti li jkunu għaddew minnhom f’tentattiv preċedenti, dan ikun ifisser li l-applikant ikollu jagħmel it-test jew il-kontroll kollu mill-ġdid.”; (2) fil-paragrafu 6, fit-tabella wara l-paragrafu (j), il-kliem “Kummenti ġenerali: Rekwiżiti speċjali għal estensjoni ta’ klassifikazzjoni tat-tip għal avviċinament bl-istrumenti sa altitudni deċiżjonali ta’ inqas minn 200 pied (60 m), jiġifieri operazzjonijiet CAT II/III.” qabel l-intestatura “Taqsima 6”, it-Taqsima 6 sussegwenti u l-kliem “NOTA: L-operazzjonijiet CAT II/III għandhom jitwettqu f’konformità mar-rekwiżiti applikabbli tal-operazzjonijiet tal-ajru.” wara t-Taqsima 6 jitħassru. (c) fit-Taqsima C, l-intestatura u l-paragrafu (13) li ġejjin jiżdiedu wara l-paragrafu (12): “ĦELIKOPTERS BI BDOT WIEĦED 13. L-applikanti għall-ħruġ, għall-validazzjoni mill-ġdid jew għat-tiġdid ta’ klassifikazzjoni tat-tip ta’ ħelikopter bi bdot wieħed għandhom: (a) jekk jintalbu privileġġi għal operazzjoni bi bdot wieħed, ilestu t-test tal-ħiliet jew il-kontroll tal-profiċjenza f’operazzjoni bi bdot wieħed; (b) jekk jintalbu privileġġi għal operazzjoni b’aktar minn bdot wieħed, ilestu t-test tal-ħiliet jew il-kontroll tal-profiċjenza f’operazzjoni b’aktar minn bdot wieħed; (c) jekk jintalbu privileġġi kemm għal privileġġi bi bdot wieħed kif ukoll għal privileġġi b’aktar minn bdot wieħed, ilestu t-test tal-ħiliet jew il-kontroll tal-profiċjenza f’operazzjoni b’aktar minn bdot wieħed u, barra minn hekk, il-manuvri u l-proċeduri li ġejjin f’operazzjoni bi bdot wieħed: (1) għal ħelikopters b’magna waħda: 2.1 tlugħ u 2.6 u 2.6.1 tbaxxija awtorotattiva u inżul awtorotattiv; (2) għal ħelikopters b’aktar minn magna waħda: 2.1 tlugħ u 2.4 u 2.4.1 bi ħsara fil-magna ftit qabel u ftit wara li jintlaħaq TDP; (3) għal privileġġi tal-IR, minbarra l-punt (1) jew (2), kif applikabbli, approċċ wieħed tat-Taqsima 5, sakemm ma jiġux issodisfati l-kriterji tal-Appendiċi 8 ta’ dan l-Anness; (d) sabiex titneħħa restrizzjoni għal operazzjoni b’aktar minn bdot wieħed minn klassifikazzjoni tat-tip ta’ ħelikopter mhux kumpless bi bdot wieħed, jitlesta kontroll tal-profiċjenza li jinkludi l-manuvri u l-proċeduri msemmija fil-punt (c)(1) jew (c)(2), kif applikabbli.”; (d) It-Taqsima D hija emendata kif ġej: (1) fil-paragrafu 6, jitħassru l-punti (a), (b) u (c); (2) wara l-paragrafu 6, jiddaħħal il-paragrafu (6a) kif ġej: “(6a) Il-punti bi stilla (*) ħdejhom għandhom jittajru biss b’referenza għall-istrumenti. Jekk din il-kondizzjoni ma tiġix issodisfata matul it-test tal-ħiliet jew matul il-kontroll tal-profiċjenza, il-klassifikazzjoni tat-tip tkun ristretta għal VFR biss.”; (3) fit-tabella wara l-paragrafu 8, titħassar it-Taqsima 6, u t-Taqsima 7 hija sostitwita b’dan li ġej: “TAQSIMA 6 — Tagħmir fakultattiv 6 Użu ta’ tagħmir fakultattiv P → →” (e) It-Taqsima E hija emendata kif ġej: (1) fil-paragrafu 6, jitħassru l-punti (a), (b) u (c). (2) wara l-paragrafu 6, jiddaħħal il-paragrafu (6a) li ġej: “(6a) Il-punti bi stilla (*) ħdejhom għandhom jittajru biss b’referenza għall-istrumenti. Jekk din il-kondizzjoni ma tiġix issodisfata matul it-test tal-ħiliet jew matul il-kontroll tal-profiċjenza, il-klassifikazzjoni tat-tip tkun ristretta għal VFR biss.”; (3) fit-tabella wara l-paragrafu 8, titħassar it-Taqsima 6, u t-Taqsima 7 hija sostitwita b’dan li ġej: “TAQSIMA 6 — Tagħmir fakultattiv 6 Użu ta’ tagħmir fakultattiv P →”